निसंदेह भारत को चीन और पाकिस्तान के नापाक गठजोड़ से जूझना पड़ रहा है . भारत के नीति निर्माता -केंद्र सरकार ,संसद ,सेनायें और ’जनता ’ सजग हैं कि देश को अनावश्यक युद्ध की विभीषिका से जितना संभव हो बचाया जाए . भारत में जिम्मेदार राजनीतिक पार्टियां और विपक्ष भी अपने पड़ोसी राष्ट्रों की काली करतूतों से वाकिफ है और संकट की अवस्था में सत्ता और विपक्ष तथा पूरा भारत एक जुट मुकाबले के लिए तैयार है भारत को अपनी सामरिक क्षमता और ’ प्रथम आक्रमण न करने के सिद्धांत ’ पर पूरा यकीन है किन्तु देश में कुछ जज्वाती लोग हैं जो ’खून का बदला खून ’ या १ ९ ७ १ की तरह भारत विजय के लिए लालायित हैं उन्हें सब्र करना ही होगा क्योंकि इस दौर में बात सिर्फ तोप – तमंचे की नहीं बात ’ एटम बम , हाइड्रोजन बम ,नापाम बम . की भी इस दौर में फितरत है . भले ही चीन और पाकिस्तान को इनके इस्तमाल से दुनिया रोक ले किन्तु ’आतंकवादियों ’ को कौन रोक सकता है . उन्हें रोकने का उपाय एक ही है केवल ’अमन पसंद आवाम ’ के सामूहिक प्रतिरोध से ही उन्हें रोक जा सकता है .